**Kasutusloa taotlemine üksikelamu püstitamisel (uusehitus) ja laiendamisel esialgsest mahust rohkem kui 33%**

**Kasutusloa taotluse juurde lisatavad dokumendid:**

1. ehitise ülevaatuse akt, millele tuleb võtta omaniku, ehitaja, omanikujärelevalve teostaja ning projekteerija allkirjad

*-kui nimetatud rollides on omanik ise, märkida vastavatele kohtadele omaniku nimi ja võtta allkiri;*

2. veevarustuse, kanalisatsiooni, elektrivarustuse ja prügiveo lepingute koopiad;

3. oma reoveemahuti olemasolul reoveemahuti sertifikaat ja paigalduse akt/teostusjoonis;

4. elektripaigaldise tehnilise kontrolli akt – audit, kust nähtub, et paigaldis vastab nõuetele

*-auditi tegija peab olema nõutava akrediteeringuga pädev isik;*

5. gaasipaigaldise olemasolul gaasipaigaldise tehnilise kontrolli akt – audit, millest nähtub, et paigaldis vastab nõuetele

-*auditi tegija peab olema nõutava akrediteeringuga pädev isik*;

6. ehitusjärgne mõõdistus: hoone (märkida ka katuse (harja) absoluutne kõrgus) ja tehnovõrkude

teostusmõõdistus (-ed);

7. ehitise mahamärkimise akt (ehitise nurgapunktide koordinaadid) või ehitusjärgse mõõdistuse akt;

8. ehitusprojekt, mille järgi ehitati (kui ehitamise käigus on tehtud muudatusi, siis muudatusprojekt);

9. ehitamist kajastavad dokumendid (ehituspäevikud, kaetud tööde aktid, töökoosolekute protokollid, tehnoseadmete passid, seadistus- ja katseprotokollid jms)

*-kui ehitaja ja omanikujärelevalve tegija on omanik ise, siis ei ole ehituspäevikud ja koosolekute protokollid nõutavad, teostusjoonised peavad olema esitatud minimaalselt küttekollete, korstnate ja tuletõkketarindite kohta;*

10. küttekollete olemasolul küttekollete ja korstnate teostusdokumentatsioon (sh ehitusmaterjalide sertifikaadid) ja korstnapühkija akt (kui küttekoldeid on juba mõnda aega kasutatud);

11. riigilõivu tasumist tõendav maksekorraldus:

Elamu ja seda teenindava rajatise kasutusloa taotluse läbivaatamise eest tasutakse riigilõivu 30 €.

*Riigilõivu saaja on Saku Vallavalitsus, arvelduskonto nr:**EE862200001120079664 (Swedbank AS)*

*Selgitusse märkida: „Riigilõiv kasutusloa taotluse läbivaatamise eest ... (objekti aadress)“*

**NB! Kohalik omavalitsus või kaasatav asutus võib (sõltuvalt objektist) nõuda täiendavate ehitusdokumentide esitamist.**

**Ehitise ülevaatus**

Ülevaatuse aeg lepitakse kokku Saku Vallavalitsuse esindaja ja omaniku vahel pärast kasutusloa taotluse esitamist.

Ülevaatusel kontrollitakse, kas valminud ehitis vastab ehitusloa aluseks olnud ehitusprojektile ja ehitisele esitatavatele nõuetele.

Vajadusel kaasab Saku Vallavalitsus menetlusse asjakohaseid ameteid, asutusi ja isikuid.